PERIODISK EVALUERINGSRAPPORT- ARA 1010 Høst 2016
Gjennomføringen av emnet:

Undervisningen ble gjennomført som planlagt med 7 seminartimer per gruppe i uken i 12 uker. Studentene var delt opp i 2 grupper: en gruppe tok egyptisk dialekt og den andre tok syrisk dialekt, parallelt med moderne standardarabisk.

I alt var det 60 studenter som begynte med emnet. Etter de obligatoriske prøvene og frafall som skyldes årsaker som jobb, sykdom ol ble 45 studenter tatt opp til eksamen. To studenter møtte ikke opp. 
9 studenter fikk karakteren A

4 studenter fikk B

15 fikk C

10 fikk D 

1 fikk E

4 fikk F

Neste gang emnet gis fortsetter vi med 80% obligatorisk oppmøte, i tillegg til 70% obligatorisk innlevering av nettbaserte oppgaver (oppgaver på nettsiden til Alif Baa´og Al-kitaab fii Ta´allum Al-´Arabiyya del 1) og andre typer oppgaver, noe pensumbøkene krever.
Det blir interne obligatoriske prøver i tillegg og disse skal være bestått for at studenten blir tatt opp til eksamen. Det blir lagt vekt på både standardarabisk og dialekt. Grammatikkboken vil fortsatt være del av pensumet som støtte til Al-Kitaab, med separate undervisningstimer i grammatikk. Avsluttende skriftlig eksamen fortsetter som vurderingsform.
54 studenter svarte på en underveisevaluering i begynnelsen av oktober 2016 , og 19 på nettskjema-evalueringen. Generelt er de fleste studentene meget fornøyd med emnet i sin helhet og med undervisningen, og vil fortsette med skriftlig eksamen som vurderingsform.

Emnebeskrivelsen gir god forklaring og informasjon om emnet. Arabisk er et krevende språk og studenter som tar ARA1010 må forvente å jobbe ca.3-4 timer daglig, i tillegg til undervisningen som gis. De blir bedt om å levere en del skriftlige oppgaver hver uke, og de forventes å møte opp og delta aktivt i alle timene. 
